CELEX: 62020TN0088
Language: hu
Date: 2020-02-13 00:00:00
Title: T-88/20. sz. ügy: 2020. február 13-án benyújtott kereset – Rivière és társai kontra Európai Parlament

6.4.2020   
            
            
               HU
            
            
               Az Európai Unió Hivatalos Lapja
            
            
               C 114/17
            
         
      2020. február 13-án benyújtott kereset – Rivière és társai kontra Európai Parlament
      (T-88/20. sz. ügy)
      (2020/C 114/18)
      Az eljárás nyelve: francia
      
         Felek
      
      
         Felperesek: Jérôme Rivière (Nizza, Franciaország) és további tíz felperes (képviselő: F. Wagner ügyvéd)
      
         Alperes: Európai Parlament
      
         Kérelmek
      
      A felperesek azt kérik, hogy a Törvényszék:
      
                  —
               
               
                  semmisítse meg az Európai Parlament elnökének 2020. január 13-i szóbeli döntését, amely megtiltja, hogy egy képviselő asztalán nemzeti zászló legyen elhelyezve;
               
            
                  —
               
               
                  a Törvényszék kötelezze az Európai Parlamentet az összes költség viselésére.
               
            
         Jogalapok és fontosabb érvek
      
      Keresetük alátámasztása érdekében a felperesek három jogalapra hivatkoznak.
      
                  1.
               
               
                  Az első jogalap az Európai Parlament eljárási szabályzata 10. cikkének megsértésén, valamint jogi és ténybeli elferdítésén, továbbá az Európai Unióról szóló szerződés 4. cikkének megsértésén alapul, többek között amiatt, hogy az egyik parlamenti képviselő által az asztalán elhelyezett kis zászló nem transzparens. Egyebekben egy ilyen zászló nem veszélyeztetné sem a parlamenti munkát, sem a parlamenti berendezések működését, sem a teremben zajló ülések megfelelő rendjét, és nem minősül nem megfelelő magatartásnak.
               
            
                  2.
               
               
                  A második jogalap az Európai Parlament korábbi gyakorlatának és az Európai Unió Bírósága által az ítélkezési gyakorlat szerint „alapvető követelményként” elismert jogbiztonság elvének megsértésén alapul.
               
            
                  3.
               
               
                  A harmadik jogalap hatáskörrel való visszaélésen alapul amennyiben nemcsak az elnök jogosult az Európai Parlament eljárási szabályzatának 22. cikke alapján a képviselőtől megtagadni a szót az általa hivatkozott indok alapján. A felperesek azzal érvelnek, hogy az Európai Parlament elnöksége hoz határozatokat az ülések lebonyolításával kapcsolatos kérdésekben.